jan Simi Tanason (toki Inli: Jimmy Donaldson) anu jan Misapi (toki Inli: MrBeast) li jan pi lipu Jutu li jan pana tan ma Mewika. sitelen tawa ona la ona li pana e mani mute. ona li pali e tomo MrBeast Burger e moku Feastables.
suno sike nanpa 1998 la tenpo mun luka la tenpo suno luka tu la jan Misapi li kama lon tan ma tomo Wisita lon ma Kansa. ona li kama suli lon ma Nokewalana.
sike suno nanpa 2019 la jan Misapi en jan Ma Wopa li pali e kama jo mani Team Trees. kulupu  Arbor Day Foundation li wile e mani tan ni: jan li pana e mani Mewika tawa kulupu ni la kulupu li pana e kasi. jan mute li pana e mani tawa ona. ona li kama jo e mani Mewika 24 300 000 li pana e kasi pi mute sama.